स्टेट हाईवे की बीच सड़क पर गड्ढा चालक हो रहे हादसे का शिकार
विदिशा-अशोकनगर मार्ग पर रेशम केंद्र की पुलिया पर बना गहरा गड्ढा
भास्कर संवाददाता | बंगलाचौराहा
स्टेट हाइवे क्रमांक 19 विदिशा-अशोकनगर मार्ग पर अतरेजी और घाटबमुरिया गांव के बीच स्थित पुलिया पर बीच सड़क पर गहरा गड्ढा हो गया है। इस कारण वाहन चालकों को निकलने में बड़ी परेशानी होती है। रात के समय दो पहिया वाहन चालकों को गड्ढ़े में गिरने का डर लगा रहता है।
रेशम केंद्र की पुलिया के पास बने इस गड्ढे में रात के समय दो पहिया वाहन चालकों को सबसे अधिक परेशानी होती है। कई बार दोपहिया वाहन चालक अचानक गड्ढे आने के कारण गिरकर चोटिल भी हो रहे हैं। अशोकनगर-विदिशा रोड क्षेत्र की सबसे व्यस्त सड़क है। यहां से रोजाना हजारों वाहनों का आना-जाना होता है। इस गड्ढे में कई बार चार पहिया वाहनों के टकराने के कारण डीजल टैंक और चैंबर टकराने से टूट जाता है। इसके बाद भी प्रशासन ने इस गड्ढे की रिपेयरिंग महीनों बाद भी नहीं कराई है।
एमपीआरडीसी के तहत आती है सड़क
स्टेट हाइवे की यह सड़क पिछोर से महलुआ चौराहे तक एमपीआरडीसी के क्षेत्र में आती है। इस सड़क से जिले के प्रशासनिक अधिकारी और कर्मचारी समय-समय पर इसी रास्ते से होकर भोपाल जाते हैं।
मेले के समय होगी परेशानी
रंगपंचमी पर लगने वाले करीला मेला के समय यात्रियों को इस गड्ढे के कारण बड़ी परेशानी होगी। इस सड़क से रायसेन, भोपाल, बरेगी, बेगमगंज, गंजबासौदा, कुरवाई आदि शहरों से श्रद्धालु माता जानकी के दरबार में आएंगे।
कल करा दूंगा गड्ढे ठीक
जिस सड़क के गड्ढे की आप बात कर रहे हैं। वह मेरी जानकारी में है। मैं कल तक सड़क के गड्ढे को ठीक करवा देता हूं। राजीव श्रीवास्तव, महाप्रबंधक एमपीआरडीसी, ग्वालियर
विदिशा अशोकनगर रोड के बीचोंबीच गड्ढा होने से रात में वाहन चालक हादसे का शिकार हो रहे हैं।
bho_Deva bho_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva